I ei sak om at eit spesialutval sett ned av Utdanningsdirektoratet vil fjerne sidemålet frå norskeksamen etter tredjeåret på vidaregåande skule, har VG valt å skrive saka på nynorsk.
- Det er slett ikkje første gongen, eg har sjølv gjort intervju på nynorsk i VG. Men det er ikkje så ofte vi brukar det i nyhendeartiklar, seier Olufsen, som ikkje kan hugse sist akkurat det skjedde.
I følgje journalist Frank Ertesvåg var det Bernt Olufsen sjølv som tok initiativet til at saka skulle skrivast på nynorsk. Nettopp fordi saka handlar om å fjerne ein nynorskeksamen.
Sogningen Ertesvåg, som likar å skrive på nynorsk og brukar det internt i avisa, vart veldig glad då oppfordringa frå sjefsredaktøren kom.
No håpar han at dagens artikkel opnar for ein meir nynorskvenleg policy i avdelinga.
Men der må Olufsen skuffe han.
- Vi ønsker å halde fram vår linje med eit einheitleg språk med moderat bokmål, fordi vi meiner det fungerer best. Dagens nynorskinnslag i VG var eit tabloid grep. Som nok vil glede dei mange som blir skuffa over innhaldet i artikkelen, trur ansvarleg redaktør i VG, Bernt Olufsen.
Bør VG halde fram med å skrive nynorsk? Skriv meininga di i kommentarfeltet.